Päästeamet

Põhja Päästekeskus

Selgitustaotlus

MTÜ Rae Jahimeeste Selts tegutseb Rae vallas jahipiirkonna kasutusõiguse loal nr. 10 mainitud piirides . Jahipiirkonna kasutusõiguse luba on pikendatud Keskkonnaameti korraldusega 19. oktoober 2022 nr 1-3/22/521 .

Üks jahimeeste kohutusi on suurulukiga tegelemine peale uluki osalusel toimunud liiklusõnnetust . Samas ütleb jahiseaduse § 34 (5) Käesoleva paragrahvi lõikes 4 nimetatud suuruluk ja tema osa kuuluvad jahipiirkonna kasutajale, kes surnud tarbimisväärtuseta suuruluki utiliseerib või matab kohapeal kokkuleppel maaomanikuga.

Kuid mitmel korral , kui meile on teatatud liiklusõnnetusest ja viga saanud või hukkunud ulukist , siis meie jahimehe kohale jõudmisel on uluk kadunud . Paraku on need korrad olnud seotud sellega , et liiklusõnnetuse kohal on olnud vajalik ka päästeameti abi ja meile teadaolevalt on kohal käinud Jüri Päästekomando sõiduk .

Viimane selline juhtum oli 4. Jaanuaril , kui ca kell 20.30 infotelefonilt teatati meile liiklusõnnetuses hukkunud metskitsest riigimaantee nr. 11330 km 7,5 ( Põrguvälja tee ) ääres ja meie jahimehe kohale jõudes ca kella 21.00 paiku oli metskits kadunud . Meie inimesele tuli vastu ilmselt õnnetuskohal käinud päästeauto .

Kuigi on kahtlemata võimalik et peale päästeauto lahkumist on juhuslik möödasõitja uluki oma autosse pannud , siis peame seda ebatõenäoliseks ja pigem leiame et seadusega mitte kursis olev päästeameti töötaja on uluki minema toimetanud (meile sellest teatamata ) , kasutades selleks päästeameti sõidukit .

Palun selgitada meile , kas eelkirjeldatud tegevusega on tegelenud Teie töötajad ja kuidas kavatsete kompenseerida meile tühisõidud ja muud kulud ?

Ühtlasi mainime , et kui Päästeamet leiab , et selliste ulukitega tegelemine on Teie kohus ja kogu tegevus on Päästeameti poolt korraldatud , siis peaksite selle ka esimesel võimalusel seadusega fikseerima ( näiteks algatades jahiseaduse muutmise ) .

Aga kindlasti tuleks meile teatada , kui viite ise uluki ära , et vältida meie inimeste tühisõitusid .

MTÜ Rae Jahimeeste Selts

M.Valgma ( allkirjastatud digitaalselt )